Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: a 3/1998. (II. 11.) KHVM rendelethez
Paragraph Index: 235

1. „A” kategóriás tervezői jogosultság keretében a szakterületen belül teljeskörűen végezhetők az alábbi tervezési munkák: 1.1. Általános közlekedéstervezési szakterület: — komplex közlekedési rendszerek, — kombinált szállítási rendszerek, — nemzetközi, országos és regionális közlekedési hálózatok, — terület- és településrendezési tervek közlekedési munkarésze, — országos vagy regionális forgalmi vizsgálatok, — komplex építési feladatok és közlekedésüzemi létesítmények organizációs és techológiai tervezése. 1.2. Közúti szakterület: — valamennyi országos és helyi közút, a közforgalom elől el nem zárt magánút tervezése, beleértve azok csomópontjait, útcsatlakozásait, vízelvezetését, berendezéseit, tartozékait és üzemi létesítményeit (töltőállomások, közúti határátkelők, pihenőhelyek, díjfizető helyek, parkolók, zajvédelmi létesítmények), — gyalogosút, kerékpárút, építményeket kiszolgáló utak és térburkolatok tervezése, — az előzőek forgalomtechnikai tervezése. 1.3. Közúti műtárgy szakterület: — közúti hidak, — átereszek, — alagutak, — aluljárók, — támfalak tervezése. 1.4. Vasúti pálya szakterület: — az országos közforgalmú vasutak, helyi vasutak, saját használatú vasutak, iparvágányok, földalatti vasutak pályatervezése, — az előzőek üzemi létesítményeinek (állomások, pályaudvarok, rendezők, rakodók, átfejtők, tárolók, közúti és gyalogos forgalom átvezetés) tervezése, — az előzőek üzemviteli forgalmi és környezetvédelmi tervezése, — különleges vasutak mint személyszállító függőpálya, teherszállító függőpálya, sikló és sífelvonó tervezése. 1.5. Vasúti felépítmény-szerkezeti szakterület: — a vasúti sínleerősítések, kitérők, dilatációs szerkezetek tervezése, — különféle vágányelzáró szerkezetek tervezése. 1998/8. szám 1.6. Vasúti műtárgy szakterület: — vasúti hidak, — hídprovizóriumok, — átereszek, — alagutak, — támfalak, — vasúti terhet viselő egyéb szerkezetek (rakodó, vagonbuktató, tolópad, mérlegelő stb.) tervezése. 1.7. Vasútvillamosság szakterület: — vasút villamosítás, — villamos üzemű városi közlekedési rendszerek, — villamosenergia-ellátás, — energia-távvezérlés, — villamos üzemű biztosító berendezések tervezése. 1.8. Földalatti-vasúti szakterület: — földalatti-vasúti alagutak, állomások, mozgólépcső lejtaknák, térszín alatti műtárgyak, gyalogos aluljárók szerkezeti és vízszigetelési tervezése. 1.9. Légiközlekedési szakterület: — repülőtér létesítés, fejlesztés, — repülőtéri védőterület, — futópálya, gurulóút, légijármű-állóhely, — repülőtéri tárolóterek, — fénytechnikai rendszerek és telepítés, — irányítástechnikai rendszerek és telepítés tervezése. 1.10. Víziközlekedési szakterület: — hajókikötők parti műtárgy és közlekedési létesítményeinek tervezése.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes